Vålerenga med hjemmetap mot Rosenborg
Vålerenga har vært svært gode på egen is denne sesongen, og åpnet også best mot Rosenborg. Likevel fikk de aldri mer enn ettmålsledelse mot trønderne og måtte tre minutter før slutt i annen periode se at Rosenborg tok ledelsen 3-2. Det ble en jevn tredje periode, men halvannet minutt før slutt bestemte Jack Skille seg for å avgjøre alt på egen hånd. To kjappe scoringer av NHL-proffen, begge i tomt bur, sørget for at Rosenborg kunne stikke av med 5-2-seier fra Jordal.Tabelltoer Stavanger Oilers hadde på sin side ingen problemer i torsdagens kamp mot Tønsberg. Etter å ha vært dødelig effektive i 2. og 3. periode vant til slutt Oilers hele 10-2. Dermed skiller bare fem poeng mellom de to første på tabellen. Lørenskog på tredjeplass gjorde kort prosess med Stjernen i Fredrikstad. Hjemmelaget tok ledelsen etter 35 sekunder, men åtte strake gjestescoringer ga Lørenskog 8-1-seier.Sparta Sarpsborg vendte 1-4 til seier 5-4 borte mot Frisk Asker og forsvarte fjerdeplassen. Blake Evans ble matchvinner etter et snaut minutt av forlengningen. Lillehammer var overlegen i mjøsderbyet og vant 6-2 over Storhamar på bortebane. Dermed er laget på 6.-plass med sju poengs luke til Storhamar på plassen bak.Vålerenga - Rosenborg 2-5 (1-1, 1-2, 0-2) 1603 tilskuere Frisk Asker - Sparta Sarpsborg 4-5 e.f. (0-0, 4-1, 0-3, 0-1) 1107 tilskuere Stavanger - Tønsberg 10-2 (1-1, 5-1, 4-0) 3203 tilskuere Stjernen - Lørenskog 1-8 (1-2, 0-2, 0-4) 1009 tilskuere Storhamar - Lillehammer 2-6 (0-2, 2-1, 0-3) 2163 tilskuere
Vålerenga røk på sitt første tap i ordinær tid for sesongen, da Jack Skille og Rosenborg vant i Jordal Amfi.